rejauldu/bengali-wikipedia huggingface dataset:
চিবা বন্দর (千葉 港 চিব-কো) টোকিও উপসাগর  বা টোকিও বেয়ের অভ্যন্তরের চিবা প্রশাসনিক অঞ্চল বা চিবা প্রিফেকচারে অবস্থিত জাপানের বৃহত্তম সমুদ্র বন্দর। বন্দরটি ২৪,৮০০ হেক্টর (৬১,০০০ একর) জমির সঙ্গে ইচিকাওয়া, ফোনাবাশী, নারাসিনো, চিবা, ইছিহারা ও সডগৌর শহর জুড়ে বিস্তৃত।Lloyd's list ports of the world. London: Informa Pub. Group, 2011. P. 738-739.  অবস্থান বন্দরটি জাপানের চিবা প্রশাসনিক অঞ্চলে টোকিও উপসাগরের তীরে অবস্থিত। বন্দরটি ৩৫.৬০ ডিগ্রি উত্তর থেকে ১৪০.১০ ডিগ্রি পূর্বে গড়ে উঠেছে।  ইতিহাস  কামাকুরা কাল থেকে এই অঞ্চলে বন্দরের কার্যকলাপ বিদ্যমান ছিল। ইডোর সময়কালের শেষে বন্দরটি লৌহ এবং শস্যকে ইয়োকোহামার বন্দরের সাথে সক্রিয় বাণিজ্য করেছিল। বন্দর সুবিধার জন্য ভূমি পুনর্বিন্যাস ১৯১০ সালে শুরু হয়। দ্বিতীয় বিশ্বযুদ্ধের সময় বায়ু বোমা বিস্ফোরণে বন্দর ব্যাপক ক্ষতিগ্রস্ত হয়েছিল। আগস্ট ১৯৫৩ সালে চিবার  আধুনিক বন্দর চালু হয় এবং যুদ্ধের পর আমদানি / রপ্তানি অর্থনীতির নির্মাণে একটি বড় ভূমিকা পালন করে।  বন্দর কিয়োয়ো শিল্পকেন্দ্রের একটি অবিচ্ছেদ্য অংশ হয়ে ওঠে। পোতাশ্রয় বন্দরটি প্রকৃতিক পোতাশ্রয়ে গড়ে উঠেছে। বন্দরটিতে পোতাশ্রয়সহ প্রায় ২৪,০০০ হেক্টরের বেশি জমি রয়েছে। বন্দরটিতে বাল্ক , তরল পন্যের পাশাপাশি কন্টেইনার পন্য পরিবহন করার অত্যাধুনীক ব্যবস্থা রয়েছে।  জাহাজী মাল  চিবা বন্দর বছরে ১৬৬,৯৬৪,০০০ টন পণ্যসম্ভার পরিচালনা করে, যা জাহাজে হ্যান্ডলিংয়ের ক্ষেত্রে দ্বিতীয় স্থানে রয়েছে। বন্দরটি ৪১,৭৮০ টিইউ, কন্টেইনার পরিবহন করে বন্দরটি জাপানের অষ্টম বৃহত্তম কন্টেইনার বন্দর।বন্দরটি বছরে ৬৫,২০০ টি জাহাজ পরিচালনা করে। তার কারিগরি অংশ ৯৪% প্রকৃতির শিল্প।  এটি ক্রুড পেট্রোলিয়াম, তরল প্রাকৃতিক গ্যাস এবং অন্যান্য তেল পণ্য আমদানি করে এবং রাসায়নিক ও ইস্পাত পণ্য এবং যানবাহনগুলি রপ্তানি করে। Ports & terminals guide. Redhill, Surrey, United Kingdom: IHS Fairplay, 2011. P. 2-1066-2-1067. আমদানি রপ্তানি বন্দরটি শিল্প এলাকার মধ্যে অবস্থিত। ফলে বন্দরটি শিল্প এলাকার সঙ্গে বহিঃবিশ্বের যোগ সূত্র হয়ে উঠেছে। বন্দরটি প্রতি বছর খনিজ থেল, প্রাকৃতিক গ্যাস ছাড়ার অন্যান পেট্রোলিয়াম দ্রব্য আমদানি করে। বন্দরটির প্রধান রপ্তানি পন্য হল- রাসায়নিক দ্রব্য, ইস্পাত ও জাহাজ।   ম্যানেজমেন্ট  চিবা বন্দর আঞ্চলিক প্রশাসন সরকার বা  প্রিফেকচারাল সরকার দ্বারা পরিচালিত হয়, এবং সারা বছর ধরে প্রতিটি ঋতুতে খোলা থাকে বন্দরটি। বন্দরটির কেন্দ্রীয় কার্যালয় ইছছারা ও সডগৌরে শাখা অফিসে চিব্বার শহর চুওকু ওয়ার্ডে অবস্থিত। জেআর ইস্ট কেইও লাইন (১ কিলোমিটার (০.৬২ মাইল)) এর মাধ্যমে বন্দরটি রেলপথ ব্যবহার করে এবং বন্দর থেকে নরিতা আন্তর্জাতিক বিমানবন্দর ৩০ কিলোমিটার (১৯ মাইল) দূরে অবস্থিত  আরও দেখুন  কেইয়ো শিল্পকৌশল অঞ্চল  তথ্যসূত্র  বহিঃসংযোগ  বিষয়শ্রেণী:জাপানের বন্দর
বাংলা ট্রিবিউন বাংলাদেশের একটি বেসরকারি অনলাইন সংবাদ মাধ্যম। এ সংবাদ মাধ্যমটি ২০১৪ সালের ১৩ মে যাত্রা শুরু করে। অনলাইন ভিত্তিক এ সংবাদ মাধ্যমটির সম্পাদক জুলফিকার রাসেল।  বিস্তারিত কম কথায় সব কথা স্লোগান নিয়ে ২০১৪ সালের ১৩ মে শুরু হওয়া এই অনলাইনটি জাতীয়, দেশ, রাজনীতি, বিদেশ, বিজনেস, বিনোদন, খেলা, লাইফস্টাইল, টেকনোলজি, স্বাস্থ্য সাহিত্যসহ আরও অনেক ক্যাটাগরিতে সংবাদ পরিবেশন করে থাকে। পত্রিকাটির প্রধান কার্যালয়ের ঠিকানা এফ আর টাওয়ার, ৮/সি পান্থপথ, শুক্রাবাদ, ঢাকা-১২০৭। এছাড়াও চট্টগ্রামে পত্রিকাটির একটি ব্যুরো অফিস রয়েছে।   বিভাগসমূহ   জাতীয়  দেশ  রাজনীতি  এক্সক্লুসিভ  বিদেশ  কলাম  বিজনেস  বিনোদন  খেলা  টেক  লাইফ  সাহিত্য  অন্যান্য কার্যক্রম আলোচিত ইস্যু নিয়ে বাংলা ট্রিবিউন নিয়মিত বৈঠকির আয়োজন করে। এ বৈঠকি আয়োজন সরাসরি ইতিপূর্বে দেশের বেসরকারি টেলিভিশন চ্যানেল একাত্তর টেলিভিশন প্রচারিত হতো। বর্তমানে এটি আরেকটি বেসরকারি টেলিভিশন চ্যানেল এটিএন নিউজ প্রচারিত হয়। পাশাপাশি গুরুত্বপূর্ণ বিভিন্ন বিষয়ে অনুষ্ঠিত এ বৈঠকি বাংলা ট্রিবিউনের অফিসিয়াল ফেসবুক পেজ থেকেও সরাসরি সম্প্রচারিত হয়। এছাড়াও প্রতি ঈদে বাংলা ট্রিবিউন সাহিত্য পাতায় বাংলা ট্রিবিউন অনলাইন ঈদ সংখ্যা প্রকাশ পায়।  গবেষণা কার্যক্রম নিয়মিত খবর প্রচারের পাশাপাশি গুরুত্বপূর্ণ সামাজিক ও রাজনৈতিক বিষয়ে নিয়মিত জরিপ পরিচালনা করে বাংলা ট্রিবিউন। এসব জরিপ নিয়ে দেশীয় ও আন্তর্জাতিক মিডিয়ায় আলোচনা ও পর্যালোচনা হয়ে থাকে।  সরাসরি প্রোগ্রাম সংবাদ প্রকাশের পাশাপাশি ফেসবুক লাইভের মাধ্যমে বাংলা ট্রিবিউন সেলিব্রেটি শো, ইনফো শো, লাইফস্টাইল শোসহ আরও অনেক রকমের ফেসবুক লাইভ শো প্রচার করে। এসব আয়োজন সরাসরি বাংলা ট্রিবিউনের অফিসিয়াল ফেসবুক পাতা থেকে সম্প্রচারিত হয়।  প্রতিবেদনের স্বীকৃতি মাদকবিরোধী প্রতিবেদনের জন্য বাংলা ট্রিবিউনের প্রতিবেদকরা একাধিক স্বীকৃতি পেয়েছেন। ২০১৭ সালে ‘প্রজ্ঞা তামাক নিয়ন্ত্রণ সাংবাদিকতা পুরস্কার’ পান শফিকুল ইসলাম। এর আগে ২০১৫ সালে মাদকবিরোধী প্রতিবেদনের জন্য প্রথম আলো মাদকবিরোধী সেরা প্রতিবেদনের পুরস্কার পান উদিসা ইসলাম। ২০২১ সালে, সাজ্জাদ হোসেন বাংলা ট্রিবিউনে প্রকাশিত ছবির জন্য প্রথম অনলাইন ফটোসাংবাদিক হিসেবে বাংলাদেশ প্রেস কাউন্সিল পুরস্কার পান। তার ছবিতে করোনাকালীন সময়ে বিভিন্ন সাহসিকতার চিত্র ফুটে উঠে ।   সহযোগী    ঢাকা ট্রিবিউন   আরও দেখুন   বাংলাদেশের সংবাদপত্রের তালিকা  বাংলাদেশ সংবাদ সংস্থা  ইউনাইটেড নিউজ অব বাংলাদেশ   তথ্যসূত্র    বহিঃসংযোগ   বাংলা ট্রিবিউন   বিষয়শ্রেণী:বাংলাদেশী অনলাইন সংবাদ মাধ্যম বিষয়শ্রেণী:২০১৪-এ বাংলাদেশে প্রতিষ্ঠিত
ডান|থাম্ব| জন ব্রিগ c1895 ডান|থাম্ব| জন ব্রিগ c1909 স্যার জন ব্রিগ ডিএল (২১ সেপ্টেম্বর ১৮৩৪ - ৩০ সেপ্টেম্বর ১৯১১), একজন ব্রিটিশ লিবারেল পার্টির রাজনীতিবিদ ছিলেন।   পটভূমি  তিনি ছিলেন কেইঘলির জন ব্রিগ এবং গ্রিনগেটের মার্গারেট অ্যান ম্যারিনারের দ্বিতীয় পুত্র। তিনি ১৮৬০ সালে বিংলির মেরি অ্যান্ডারটনকে বিয়ে করেন। তাদের চার ছেলে এবং এক মেয়ে ছিল।    রাজনৈতিক জীবন  তিনি ১৮৯৫ সাল থেকে ১৯১১ সালে তার মৃত্যু পর্যন্ত ইয়র্কশায়ারের ওয়েস্ট রাইডিংয়ের কেইগলি বিভাগের লিবারেল এমপি ছিলেন। তিনি শান্তির বিচারপতি ছিলেন এবং ১৯ জুন ১৯০২ সালে ইয়র্কশায়ারের ওয়েস্ট রাইডিং এবং ইয়র্ক শহরের শহর ও কাউন্টির ডেপুটি লেফটেন্যান্ট নিযুক্ত হন। তিনি ইয়র্কশায়ার কাউন্টি কাউন্সিলের একজন অল্ডারম্যান ছিলেন। ১৯০৯ সালে তিনি নাইট উপাধিতে ভূষিত হন।   মৃত্যু  ব্রিগ ১৯১১ সালের ৩০ সেপ্টেম্বর ৭৭ বছর বয়সে মারা যান।   উৎস    কে ছিল; http://www.ukwhoswho.com  ব্রিটিশ সংসদীয় নির্বাচনের ফলাফল ১৮৮৫-১৯১৮, ক্রেগ, এফডব্লিউএস   তথ্যসূত্র    বহিঃসংযোগ       বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯১১-এ মৃত্যু বিষয়শ্রেণী:১৮৩৪-এ জন্ম বিষয়শ্রেণী:১৯শ শতাব্দীর ইংরেজ ব্যবসায়ী বিষয়শ্রেণী:ইয়র্কশায়ার ও হাম্বরের কাউন্সিলর
লাসিনে কুরুমা (; জন্ম: ৩০ মার্চ ২০০৪; লাস কুরুমা নামে সুপরিচিত) হলেন একজন গিনিয় পেশাদার ফুটবল খেলোয়াড়। তিনি বর্তমানে স্পেনীয় ক্লাব লেভান্তে এবং গিনি জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন লাসিনে কুরুমা ২০০৪ সালের ৩০শে মার্চ তারিখে গিনির কোনাক্রিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কুরুমা গিনি অনূর্ধ্ব-২৩ দলের হয়ে খেলার মাধ্যমে গিনির প্রতিনিধিত্ব করেছেন। কুরুমা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত গিনি অলিম্পিক দলে বদলি খেলোয়াড় হিসেবে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:গিনিয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:লেভান্তে ইউনিয়ন দেপোর্তিভার খেলোয়াড় বিষয়শ্রেণী:গিনির আন্তর্জাতিক যুব ফুটবলার বিষয়শ্রেণী:গিনির অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:প্রিমেরা ফেদেরাসিওনের খেলোয়াড়
গুয়াহাটি আন্তর্জাতিক শিশু চলচ্চিত্র উৎসব আসামের গুয়াহাটিতে অনুষ্ঠিত হওয়া আন্তর্জাতিক শিশু চলচ্চিত্র উৎসব। এই উৎসব রাজ্য সরকারের অধীনস্থ জ্যোতি চিত্রবন (ফিল্ম স্টুডিও') এবং ড° ভূপেন হাজারিকা আঞ্চলিক সরকারী চলচ্চিত্র এবং টেলিভিশন প্রতিষ্ঠান-এর যৌথ সহযোগিতায় অনুষ্ঠিত করা হয়। প্রথম শিশু চলচ্চিত্র উৎসব ২০১৯ সাল ১৯ জানুয়ারি তারিখে আসামের মাননীয় মুখ্যমন্ত্রী শ্রী সর্বানন্দ সোনোয়াল নিজে উদ্বোধন করেছিলেন। আসাম সরকার-এর পৃষ্ঠপোষকতায় অনুষ্ঠিত এই উৎসবের শুরু নীল মাধব পাণ্ডার হালকা প্রদর্শনের মাধ্যমে হয়েছিল।   প্রথম গুয়াহাটি আন্তর্জাতিক শিশু চলচ্চিত্র উৎসব প্রথম গুয়াহাটি আন্তর্জাতিক শিশু চলচ্চিত্র উৎসব ২০১৯ সাল ১৯ জানুয়ারি থেকে ২১ জানুয়ারি শ্রীমন্ত শংকরদেব কলাক্ষেত্রে অনুষ্ঠিত হয়েছিল। মুখ্যমন্ত্রী সর্বানন্দ সোনোয়াল এই উৎসব উদ্বোধন করেছিলেন। এই উৎসবের উদ্বোধনী ছবি ছিল নীল মাধব পাণ্ডার হালকা। এখানে তিন দিনে ২৩টি দেশের ৫০টি ছবি প্রদর্শিত হয়। সাথে দৃষ্টিহীনদের জন্য বিশেষভাবে সন্তোষ শিবণের হ্যালো প্রদর্শিত হয়। ২১ জানুয়ারির সন্ধ্যে প্রধান চলচ্চিত্র রূপে প্রদর্শিত হয় উৎপল বরপূজারীর জাতীয় চলচ্চিত্র পুরস্কার বিজয়ী ঈশু। এই চলচ্চিত্রসমূহ উপগ্রহর মাধ্যমে ধুবুরী, শদিয়া, শিলচর, চরাইদেউ, ধেমাজি এবং বঙাইগাঁওতেও সম্প্রচারণ করার ব্যবস্থা করা হয়েছিল।  তথ্যসূত্র  বিষয়শ্রেণী:চলচ্চিত্র উৎসব
বাংলাদেশের প্রতিরক্ষা শিল্প কৌশলগতভাবে একটি গুরুত্বপূর্ণ খাত এবং বাংলাদেশে একটি বড় নিয়োগকারী। বাংলাদেশ সরকার সক্রিয়ভাবে তার সামরিক ও নিরাপত্তা সক্ষমতা উন্নত করতে চাইছে এবং প্রতিরক্ষা ও নিরাপত্তা সংক্রান্ত বাজেটে পরিমাণ ক্রমশ বৃদ্ধি করেছে।   ডিরেক্টরেট জেনারেল অফ ডিফেন্স প্রকিউরমেন্ট (DGDP) প্রতিরক্ষা মন্ত্রণালয় এবং সেনাবাহিনী, নৌবাহিনী এবং বিমানবাহিনী সহ বিভিন্ন সশস্ত্র বাহিনীর ক্রয় কার্যক্রম পরিচালনা করে। নিরাপত্তা ও প্রতিরক্ষা সরঞ্জাম এবং পরিষেবাগুলোর জন্য দরপত্রসমূহ শুধুমাত্র আন্তর্জাতিক দরদাতাদের জন্য খোলা থাকে। কম মূল্য মার্কিন দরদাতাদের জন্য একটি সমস্যা, বিশেষ করে আঞ্চলিকভাবে সংগ্রহ করা যেতে পারে এমন পণ্যগুলোর জন্য। ২০০২ সালে, চীন এবং বাংলাদেশ একটি "প্রতিরক্ষা সহযোগিতা চুক্তি" স্বাক্ষর করে যাতে সামরিক প্রশিক্ষণ এবং প্রতিরক্ষা উৎপাদন অন্তর্ভুক্ত রয়েছে।    ভবিষ্যত আধুনিকীকরণ পরিকল্পনা  বাংলাদেশ তার সশস্ত্র বাহিনীর জন্য ফোর্সেস গোল ২০৩০ নামে একটি দীর্ঘমেয়াদী আধুনিকীকরণ পরিকল্পনা করেছে। পরিকল্পনার মধ্যে রয়েছে সমস্ত সরঞ্জাম ও অবকাঠামোর আধুনিকীকরণ ও সম্প্রসারণ এবং উন্নত প্রশিক্ষণ প্রদান।   সামরিক বাজেট  বিদায়ী অর্থবছরের জাতীয় বাজেটে প্রতিরক্ষা মন্ত্রণালয়ের জন্য ৩৪৮.৪২ বিলিয়ন টাকা ($৪.৪ বিলিয়ন মার্কিন ডলার) প্রস্তাব করা হয়েছিল।   বাংলাদেশ সেনাবাহিনী - $১.৯৭ বিলিয়ন (৳১৬৮১৭ কোটি)  বাংলাদেশ নৌবাহিনী - $৭৪২.৭৮ মিলিয়ন (৳৬৩৩০ কোটি)  বাংলাদেশ বিমান বাহিনী - $৪৭৪.৩ মিলিয়ন (৳৫৫৬.৫৬ কোটি)   প্রধান উৎপাদক প্রতিষ্ঠান  ডান|থাম্ব|250x250পিক্সেল| একটি চেংডু F-7BGI : F-7গুলি BAC-তে রক্ষণাবেক্ষণ করা হয়।   বঙ্গবন্ধু অ্যারোনটিক্যাল সেন্টার   বাংলাদেশ মেশিন টুলস ফ্যাক্টরি   বাংলাদেশ সমরাস্ত্র কারখানা   চিটাগাং ড্রাই ডক লিমিটেড   ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড   খুলনা শিপইয়ার্ড    তথ্যসূত্র   বিষয়শ্রেণী:বাংলাদেশের প্রতিরক্ষা কোম্পানি বিষয়শ্রেণী:দেশ অনুযায়ী সামরিক শিল্প
এটি নিরাপদ পানীয় জল গ্রহণের ভিত্তিতে ভারতের রাজ্য ও কেন্দ্রশাসিত অঞ্চলের তালিকা। তালিকাটি ভারত সরকার দ্বারা প্রকাশিত ২০১১ ভারত গণনা প্রতিবেদন থেকে সংকলিত হয়েছে। র্যাঙ্কটি পরিবারগুলির নিরাপদ পানীয় জল গ্রহণের শতাংশ উপর ভিত্তি করে তৈরি।  পাঞ্জাবের সংখ্যাগরিষ্ঠতা ৯৭.৬%, কেরালার সবচেয়ে খারাপ অবস্থানে রয়েছে মাত্র ৩৩.৫% পরিবার নিরাপদ পানীয় জল ব্যবহার করে। জাতীয় গড় ৮৫.৫% এ দাঁড়িয়েছে।  ক্রম  রাষ্ট্র  নিরাপদ পানীয় জল গ্রহণ করা পরিবারের % (২০১১) ১  পাঞ্জাব  ৯৭.৬ ২  উত্তর প্রদেশ  ৯৫.১ ৩  বিহার  ৯৪.০ ৪  হরিয়ানা  ৯৩.৮ ৫  হিমাচল প্রদেশ  ৯৩.৭ ৬  তামিলনাড়ু  ৯২.৫ ৭  উত্তরাখণ্ড  ৯২.৩ ৮  পশ্চিমবঙ্গ  ৯২.২ ৯  অন্ধ্র প্রদেশ  ৯০.৫ ১০  গুজরাত  ৯০.৩ ১১  কর্ণাটক  ৮৭.৫ ১২ ছত্তিসগড়  ৮৬.৩ ১৩  গোয়া  ৮৫.৭ **  সমস্ত ভারত গড়  ৮৫.৫ ১৪  সিকিম  ৮৫.৩ ১৫  মহারাষ্ট্র  ৮৩.৪ ১৬  অরুণাচল প্রদেশ  ৭৮.৬ ১৭  রাজস্থান  ৭৮.১ ১৮  মধ্য প্রদেশ  ৭৮.০ ১৯  জম্মু ও কাশ্মীর  ৭৬.৮ ২০  ওড়িশা  ৭৫.৩ ২১  অসম  ৬৯.৯ ২২  ত্রিপুরা  ৬৭.৫ ২৩  মিজোরাম  ৬০.৪ ২৪  ঝাড়খণ্ড  ৬০.১ ২৫  নাগাল্যান্ড  ৫৩.৮ ২৬  মণিপুর  ৪৫.৪ ২৭  মেঘালয়  ৪৪.৭ ২৮  কেরালা  ৩৩.৫  ইউ / টি    চণ্ডীগড়   ৯৯ .৩  ইউ / টি    দমন ও দিউ   ৯৮ .৭  ইউ / টি    পুদুচেরি   ৯৭ .৪  ইউ / টি    দিল্লি   ৯৫.০  ইউ / টি    দাদরা ও নগর হাভেলি   ৯১.৬  ইউ / টি    আন্দামান ও নিকোবর দ্বীপপুঞ্জ   ৮৫.৫  ইউ / টি    লক্ষদ্বীপ   ২২.৮   তথ্যসূত্র   বিষয়শ্রেণী:ভারতের রাজ্য ও কেন্দ্রশাসিত অঞ্চল সম্পর্কিত তালিকা
মুলাদী পৌরসভা বাংলাদেশের বরিশাল জেলার মুলাদী উপজেলার স্থানীয় সরকার সংস্থা। ২০০১ সালে পৌরসভাটি প্রতিষ্ঠিত হয়। এটি একটি “ক শ্রেনী”র পৌরসভা ও বরিশাল-৩ (মুলাদি-বাবুগঞ্জ) নির্বাচনী এলাকার অন্তর্গত।  ইতিহাস ২০০১ সালের ২৫ জানুয়ারি মুলাদী পৌরসভা প্রতিষ্ঠিত হয়। ২০১৪ সালে এটি প্রথম শ্রেণীর (ক) পৌরসভায় উন্নীত হয়।   প্রশাসনিক অবকাঠামো মুলাদী পৌরসভার আয়তন ৫.৯০ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত; এই ৯টি ওয়ার্ডে ৯ জন সাধারণ আসনের কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মেয়র ও কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী মুলাদী পৌরসভার মোট জনসংখ্যা ২০,৪৯০ জন। এর মধ্যে পুরুষ ১০,২১৫ জন এবং মহিলা ১০,২৭৫ জন। মোট পরিবার ৪,৫২৮টি।   শিক্ষা  ২০১১ সালের আদমশুমারি অনুযায়ী মুলাদী পৌরসভার সাক্ষরতার হার ৬২.৬%।   যোগাযোগ ব্যবস্থা  মুলাদী পৌরসভার ৪৫.৭০ বর্গকিলোমিটার সড়ক কাঁচা। পাকা সড়ক রয়েছে ১৫. ৮০ কিলোমিটার। এছাড়া ২৫.২৫ বর্গকিলোমিটার ব্রিক সলিং এর সড়ক রয়েছে।   চেয়ারম্যান ও মেয়রগণের তালিকা মোঃ এনামুল হক আব্দুল ছাত্তার খান মোঃ শফিকউজ্জামান রুবেল   তথ্যসূত্র   বহিঃসংযোগ   বিষয়শ্রেণী:বরিশাল জেলার পৌরসভা
শ্লথ ভালুক বা কালো ভালুক (), শ্লথ ভাল্লুক ভারতীয় উপমহাদেশের বিভিন্ন জায়গায় পাওয়া যায়। এই জীব কালো রংএর হয়। এই জীব মুলত নিশাচর।  অবস্থা আইইউসিএন এদেরকে সংকটাপন্ন প্রজাতি হিসেবে বিবেচনা করে। বাংলাদেশে কালো ভাল্লুক মহাবিপন্ন প্রজাতি হিসেবে বিবেচিত হলেও সম্ভবত বাংলাদেশ থেকে বিলুপ্ত হয়ে গেছে।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৫৭-১৫৮। এবং বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৭   খাদ্য  এই ভাল্লুক সর্বভুক।  চিত্রশালা   তথ্যসূত্র    বহিঃসংযোগ   Field Trip Earth - Field Trip Earth is a conservation education website operated by the North Carolina Zoological Society.  Sloth Bear at Animal Diversity Web  বিষয়শ্রেণী:স্তন্যপায়ী প্রাণী বিষয়শ্রেণী:এশিয়ার প্রাণিকুল বিষয়শ্রেণী:বাংলাদেশের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:ভাল্লুক বিষয়শ্রেণী:১৭৯১-এ বর্ণিত স্তন্যপায়ী বিষয়শ্রেণী:দক্ষিণ এশিয়ার প্রাণিকুল বিষয়শ্রেণী:নেপালের স্তন্যপায়ী বিষয়শ্রেণী:শ্রীলঙ্কার স্তন্যপায়ী
ধ্রুবি আচার্য (জন্ম ১৯৭১) হলেন একজন ভারতীয় শিল্পী। তিনি তাঁর মনস্তত্ত্বগতভাবে জটিল এবং স্তরযুক্ত দৃশ্যকলার চিত্রগুলির জন্য পরিচিত। তিনি ভারতের মুম্বাই ভিত্তিক শিল্পী।  প্রাথমিক জীবন ও শিক্ষা ধ্রুবি আচার্য ১৯৭১ সালে ভারতে জন্মগ্রহণ করেছিলেন এবং তিনি মুম্বাইয়ে বেড়ে ওঠেন। তিনি মুম্বাইয়ের একটি বেসরকারী বালিকা বিদ্যালয় ওয়ালসিংহাম হাউস স্কুলে পড়াশুনা করেছেন।  আচার্য ১৯৯৩ সালে মুম্বাইয়ের সোফিয়া কলেজ ফর উইমেন থেকে ফলিত কলায় স্নাতক ডিগ্রি অর্জন করেছিলেন। তিনি ১৯৯৮ সালে মেরিল্যান্ডের বাল্টিমোরের মেরিল্যান্ড ইনস্টিটিউট কলেজ অফ আর্ট (এমআইসিএ) থেকে চারুকলায় স্নাতকোত্তর ডিগ্রি লাভ করেন। এমআইসিএ-তে তিনি চিত্রশিল্পী গ্রেস হার্টিগানের সাথে পড়াশোনা করেছিলেন।  তিনি চলচ্চিত্র নির্মাতা মনীষ আচার্যের সাথে বিবাহবন্ধনে আবদ্ধ হয়েছিলেন। মনীষ ২০১০ সালে একটি দুর্ঘটনায় মারা গিয়েছিলেন। এই দম্পতির দুটি পুত্র রয়েছে।   কাজ  ২০০৫ সালের জানুয়ারিতে, ইন্ডিয়া টুডে সংবাদপত্রে, "দ্রত সাফল্যের পথে" শিরোনামে, ধ্রুবিকে ৩৫ বছরের কম বয়সী ৫০ জনের মধ্যে একজন হিসাবে চিহ্নিত করা হয়েছিল।  তিনি নিউ ইয়র্কের কুইন্স মিউজিয়াম, ক্যালিফোর্নিয়ার স্যান হোসে মিউজিয়াম অফ আর্ট, মুম্বইয়ের জাতীয় আধুনিক কলা সংগ্রহালয় এবং ছত্রপতি শিবাজি মহারাজ বাস্তু সংগ্রহালয়, ব্রিসবেনের সেন্ট লুইয়ের গ্রিফিথ বিশ্ববিদ্যালয় ও ওয়েবস্টার বিশ্ববিদ্যালয় এবং মিলানের প্রাক্তন স্পাজিও ওবারদানে প্রদর্শনী করেছেন তিনি মুম্বাইয়ের ন্যাশনাল সেন্টার ফর পারফর্মিং আর্টস এবং এশিয়া সোসাইটি তে উপস্থাপনা করেছেন।  আচার্যের বিশেষ প্রকল্পগুলির মধ্যে রয়েছে ২০১৫ সালে ভারত আর্ট ফেয়ারে চিত্রা গণেশের সাথে "পেইন্টিং অ্যাজ পারফরমেন্স", এবং "জেএসডাব্লু", যেটি মুম্বাইয়ের জিন্দাল স্টিল ওয়ার্কস সেন্টারের ৩২ ফুট লম্বা একটি ম্যুরাল। স্থাপত্যটির শিরোনাম হল "একসময় যা ছিল, এখনও আছে, তবে তা নয় ..." যেখানে আচার্য দিল্লির মর্টে গ্যালারিতে সুতির কাপড় দিয়ে গ্যালারী ঘর ঢেকে দিয়েছিলেন।  পুরস্কার আচার্য ২০১৩ ওয়াইএফএলও ইয়ং উইমেন অ্যাচিভার পুরস্কার প্রাপক।  তথ্যসূত্র   বহিঃসংযোগ   Official website  বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চিত্রশিল্পী বিষয়শ্রেণী:ভারতীয় নারী চিত্রশিল্পী বিষয়শ্রেণী:মুম্বইয়ের শিল্পী বিষয়শ্রেণী:২১শ শতাব্দীর ভারতীয় নারী শিল্পী
নির্মল কুমার গাঙ্গুলী (জন্ম: ১৯৪১) একজন ভারতীয় অণুজীব বিজ্ঞানী যিনি ট্রপিক্যাল রোগ, রক্ত সংবহনতন্ত্রের রোগ এবং ডায়রিয়া রোগের বিশেষজ্ঞ।   শিক্ষা  তিনি কলকাতা বিশ্ববিদ্যালয়ের অধিভুক্ত আর জি কর মেডিকেল কলেজ থেকে চিকিৎসা বিজ্ঞানের স্নাতক। তিনি পোস্ট গ্র্যাজুয়েট ইনস্টিটিউট অফ মেডিকেল এডুকেশন অ্যান্ড রিসার্চ থেকে অণুজীববিজ্ঞানে এমডি করেন। পরে এই শিক্ষায়তনের ভারপ্রাপ্ত পরিচালক হিসেবেও দায়িত্ব পালন করেছেন।   কর্মজীবন  নির্মল কুমার গাঙ্গুলী পোস্ট গ্র্যাজুয়েট ইনস্টিটিউট অফ মেডিকেল এডুকেশন অ্যান্ড রিসার্চের ইমেরিটাস অধ্যাপকের পদে ছিলেন। ১৯৯৮ সাল থেকে ২০০৭ সাল পর্যন্ত নতুন দিল্লির ভারতীয় চিকিৎসা গবেষণা পরিষদের মহাপরিচালকের দায়িত্বভার পালন করেছেন। ন্যাশনাল একাডেমি অফ মেডিকেল সায়েন্সের তিনি একজন নির্বাচিত সভ্য। তিনি বর্তমানে জওহরলাল স্নাতকোত্তর মেডিকেল শিক্ষা ও গবেষণা ইনস্টিটিউটের সভাপতি।   সম্মাননা  ২০০৯ সালে তিনি ভারতের তৃতীয় সর্বোচ্চ অসামরিক সম্মাননা পদ্মভূষণে ভূষিত হন।   তথ্যসূত্র   বিষয়শ্রেণী:১৯৪১-এ জন্ম বিষয়শ্রেণী:জীবিত ব্যক্তি বিষয়শ্রেণী:প্রাণরসায়নবিদ বিষয়শ্রেণী:ভারতীয় প্রাণরসায়নবিদ বিষয়শ্রেণী:কলকাতার বিজ্ঞানী বিষয়শ্রেণী:চিকিৎসায় পদ্মভূষণ প্রাপক বিষয়শ্রেণী:২০শ শতাব্দীর ভারতীয় জীববিজ্ঞানী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ন্যাশনাল একাডেমি অফ মেডিক্যাল সায়েন্সের সভ্য
আন্তোনিও জোয়াও পেরেইরা দে আলবুকের্কে তাভারেস দা সিলভা (; জন্ম: ৩০ অক্টোবর ২০০৩; আন্তোনিও সিলভা নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব বেনফিকা এবং পর্তুগাল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৯ সালে, সিলভা পর্তুগাল অনূর্ধ্ব-১৬ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় তিন বছর যাবত পর্তুগালের বয়সভিত্তিক দলের হয়ে খেলার পর, তিনি ২০২২ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।   প্রারম্ভিক জীবন  আন্তোনিও জোয়াও পেরেইরা দে আলবুকের্কে তাভারেস দা সিলভা ২০০৩ সালের ৩০শে অক্টোবর তারিখে পর্তুগালের ভিসেউতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  সিলভা পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১৯ সালের ৯ই ফেব্রুয়ারি তারিখে তিনি নেদারল্যান্ডস অনূর্ধ্ব-১৬ দলের বিরুদ্ধে ম্যাচে পর্তুগাল অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। পর্তুগালের বয়সভিত্তিক দলের হয়ে তিনি প্রায় ৩ বছরে ২৮ ম্যাচে অংশগ্রহণ করে ২টি গোল করেছেন।  ২০২২ সালের ১৭ই নভেম্বর তারিখে, ১৯ বছর ও ১৮ দিন বয়সে, ডান পায়ে ফুটবল খেলায় পারদর্শী সিলভা নাইজেরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে পর্তুগালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি পর্তুগাল ৪–০ গোলের ব্যবধানে জয়লাভ করেছিল। পর্তুগালের হয়ে অভিষেকের বছরে সিলভা সর্বমোট ২ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল পর্তুগাল  ২০২২  ২  ০ ২০২৩  ৫  ০ ২০২৪  ২  ০ সর্বমোট  ৯  ০   তথ্যসূত্র    বহিঃসংযোগ      বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-১৭ আন্তর্জাতিক ফুটবলার বিষয়শ্রেণী:পর্তুগালের অনূর্ধ্ব-১৯ আন্তর্জাতিক ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:পর্তুগালের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:স্পোর্ট লিসবোয়া বেনফিকা বি-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড়
লুম্বিনী প্রদেশ () নেপালের নবগঠিত সাতটি প্রদেশের অন্যতম। নেপালের নতুন সংবিধান অনুসারে ২০১৫ সালের ২০ সেপ্টেম্বর এটি গঠিত হয়। প্রদেশ নং ৫ এর উত্তরে গণ্ডকী ও কর্ণালী প্রদেশ, পূর্বে গণ্ডকী প্রদেশ, পশ্চিমে সুদূরপশ্চিম প্রদেশ এবং দক্ষিণে ভারতের উত্তর প্রদেশ অবস্থিত। ২০১৮ সালের ১৭ জানুয়ারি প্রদেশ সভার অধিবেশনে বুটওয়ালকে প্রদেশের অন্তর্বর্তীকালীন রাজধানী হিসেবে ঘোষণা করা হয়।   সরকার ও প্রশাসন  নেপালের নতুন সংবিধান অনুসারে প্রদেশ নং ৫ এর প্রশাসনিক প্রধান হলেন গভর্নর, প্রদেশ সরকারের প্রধান হলেন মুখ্যমন্ত্রী এবং বিচার বিভাগের প্রধান হলেন তুলসিপুর উচ্চ আদালতের প্রধান বিচারপতি। প্রদেশ নং ৫ এর বর্তমান গভর্নর হলেন উমাকান্ত ঝা, মুখ্যমন্ত্রী শংকর পোখরেল এবং তুলসিপুর উচ্চ আদালতের প্রধান বিচারপতি হলেন নহকুল সুবেদী। প্রদেশ নং ৫ এর প্রদেশ সভার আসন সংখ্যা ৮৭। নেপালের কেন্দ্রীয় প্রতিনিধি সভার ২৬ জন সদস্য এই প্রদেশ থেকে নির্বাচিত হন।  নেপালের অন্যান্য প্রদেশের মতোই প্রদেশ নং ৫ এর প্রদেশ সভা এক কক্ষবিশিষ্ট। প্রতিটি প্রদেশ সভার মেয়াদ পাঁচ বছর। প্রদেশ নং ৫ এর প্রদেশ সভার অস্থায়ী কার্যালয় বুটওয়ালের চেম্বার অব কমার্স সম্মেলন হলে অবস্থিত।   প্রশাসনিক বিভাগসমূহ   প্রদেশ নং ৫ তে মোট ১২টি জেলা রয়েছে। জেলার প্রশাসনিক দায়িত্বে থাকেন জেলা সমন্বয় সমিতির প্রধান ও জেলা প্রশাসন কর্মকর্তা। প্রতিটি জেলাকে আবার নগর ও গ্রামপালিকায় বিভক্ত করা হয়েছে। প্রদেশ নং ৫ এ মোট ৩২টি নগর, ৪টি উপ-মহানগর এবং ৭৩টি গ্রামপালিকা রয়েছে।  প্রদেশ নং ৫ এর জেলাসমূহ:  অর্ঘাখাঁচী জেলা  কপিলবস্তু জেলা  গুল্মী জেলা  দাঙ জেলা  পরাসী জেলা  পাল্পা জেলা  পূর্বী রুকুম জেলা  প্যুঠান জেলা  বর্দিয়া জেলা  বাঁকে জেলা  রূপন্দেহী জেলা  রোল্পা জেলা   আরো দেখুন   নেপালের জেলাগুলির তালিকা  নেপালের প্রদেশসমূহ   তথ্যসূত্র   বিষয়শ্রেণী:লুম্বিনী প্রদেশ বিষয়শ্রেণী:২০১৫-এ নেপালে প্রতিষ্ঠিত বিষয়শ্রেণী:নেপালের প্রদেশ বিষয়শ্রেণী:২০১৫-এ প্রতিষ্ঠিত রাষ্ট্র ও অঞ্চল
বিপ্লবী সমাজবাদীরা (; ) (আরএস) মিশরের একটি ট্রটস্কিবাদী সংগঠন, যার উৎপত্তি ' নিচে থেকে সমাজতন্ত্র ' ঐতিহ্যে। নেতৃস্থানীয় আরএস সদস্যদের মধ্যে আছেন সমাজবিজ্ঞানী সামেহ নাগুইব। সংগঠনটি সমাজতান্ত্রিক নামে একটি সংবাদপত্র প্রকাশিত করে।   ইতিহাস  ট্রটস্কিবাদ দ্বারা প্রভাবিত ছাত্রদের ছোট বৃত্তের মধ্যে এই দলটি ১৯৮০-এর দশকের শেষের দিকে শুরু হয়েছিল।  বর্তমান নামটি ১৯৯৫ সালের এপ্রিল মাসের মধ্যে গ্রহণ করা হয়, আরএস কয়েকজন সক্রিয় সদস্য দ্বিতীয় ফিলিস্তিনি ইন্তিফাদার কর্তৃক কয়েকশো থেকে বৃদ্ধি পেয়েছিল, যখন মিশরীয় বামেরা অনেকটা আত্মগোপনে  ছিল। প্রেসিডেন্ট হোসনি মোবারকের অধীনে স্বাধীনভাবে সংগঠিত হতে না পারা সত্ত্বেও ফিলিস্তিনি সংহতি আন্দোলনে তাদের অংশগ্রহণের কারণে দলের সদস্যপদ এখনও বৃদ্ধি পেয়ে চলেছে। ইন্তিফাদা মিশরীয় যুবকদের উপর একটি মৌলবাদী প্রভাব ফেলতে দেখা গিয়েছিল, যা মোবারক শাসনের অধীনে দীর্ঘদিন ধরে দমন করা তৃণমূল স্তরের সক্রিয়তা পুনরায় প্রতিষ্ঠা করতে সাহায্য করেছিল।  নিষিদ্ধ মুসলিম ব্রাদারহুডের সাথে আরএস'র সম্পর্ক মিশরের আগের বামপন্থী সংগঠনগুলির থেকেও আলাদা, যা মিশরীয় কমিউনিস্ট পার্টির মতো একই অবস্থানে ছিল, যা সাধারণত ইসলাম ধর্মকে ফ্যাসিবাদের সাথে তুলনা করে। আরএস অবশ্য "কখনো ইসলামীদের সাথে, কখনো রাষ্ট্রের সাথে" এই স্লোগানকে এগিয়ে নিয়ে যায়। ব্রিটেনের সমাজতান্ত্রিক ওয়ার্কার্স পার্টির ক্রিস হারম্যান তার বই, দ্য প্রফেট অ্যান্ড দ্য প্রলেটারিয়েট-এ স্লোগানটি তৈরি করেছিলেন যা আরবিতে অনুবাদ করা হয়েছিল এবং ১৯৯৭ সালে আরএস দ্বারা ব্যাপকভাবে বিতরণ করা হয়েছিল। আরএস এভাবে ব্রাদারহুডের সাথে প্রচারণা চালাতে সক্ষম হয়েছে, উদাহরণস্বরূপ  ইন্টিফাদাপন্থী ও যুদ্ধবিরোধী আন্দোলনের সময়কে উল্লেখ করা যায়।   ২০১১-এর মিশরীয় বিপ্লব  ইউনিভার্সিটি অব ক্যালিফোর্নিয়ার ইতিহাসের অধ্যাপক মার্ক লেভাইনের মতে, আরএস "প্রেসিডেন্ট হোসনি মোবারক -এর পরবর্তী সময়ে " তাহরির (মিশরীয় বিপ্লবের সময়) এবং এখন শ্রমিক আন্দোলনে গুরুত্বপূর্ণ ভূমিকা পালন করেছিল।  মিশরীয় বিপ্লবের প্রথম দিন উপলক্ষে ২৫ ই জানুয়ারি ২০১১ সালের জন্য মিশরীয় দূর-বাম এবং ৬ এপ্রিল যুব আন্দোলনের সাথে আরএস দাবি করেছে যে তারা আন্দোলনে মূল ভূমিকা পালন করেছে। নিরাপত্তা বাহিনীর একাগ্রতা এড়াতে বিভিন্ন বাহিনী পূর্বে তাহরির স্কোয়ারে অগ্রসর হওয়ার আগে কায়রোর বিভিন্ন স্থানে একযোগে বিক্ষোভ দেখানোর মতো বিভিন্ন বাহিনী পূর্বে মিলিত হয়েছিল ও কৌশলগুলি তৈরি করেছিল। তথ্যসূত্র  বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:বিপ্লবী সমাজতন্ত্রী (মিশর)